ભગવતીપરા રાજકોટની હદમાં ન હોય તેમ મહાનગરપાલીકાના અધિકારીઓ દ્વારા કોઇ કામ કરવામાં આવતા નથી તેમજ રાજકીય કાર્યક્રમો શહેરના શિક્ષિત વિસ્તારોમાં થતા હોવાથી આ વિસ્તારમાં કયારેય કાર્યક્રમો ન યોજાતા કોઇ નેતા પણ આ વિસ્તારમાં ફરકતો નથી તેવું રોષપૂર્વક મહિલાઓએ જણાવ્યું હતું. છેલ્લા પાંચ વર્ષથી પીવાના પાણીની પાઇપલાઇન અનેક જગ્યાએ તુટી જવાથી ગટરના પાણી તેમાં ભળી જાય છે. જેના કારણે ખરાબ પાણી લોકોના નળમાં આવે છે અને સૌથી વધુ ઝાડા-ઉલ્ટીના કેસ આ વિસ્તારમાંથી દવાખાને જાય છે છતા તંત્ર દ્વારા આ વિસ્તારની ઉપેક્ષા કરવામાં આવી રહી છે તે પ્રકારની ઉગ્ર રજૂઆત ડે.કમિશ્નરને કરવામાં આવી હતી.